उद्या त्यांच्याबरोबर तिन्ही पक्षांचे प्रत्येकी 2 मंत्री शपथ घेणार आहेत. तर विधानसभा अध्यक्षपद काँग्रेसला देण्याचं ठरलं आहे. विधानसभेचं उपाध्यक्षपद आणि उपमुख्यमंत्रिपद राष्ट्रवादी काँग्रेसला देण्यात येणार आहे. उपमुख्यमंत्री एकच असणार आहे.    

उद्या म्हणजेच 28 नोव्हेंबरला संध्याकाळी शिवाजी पार्कात हा सोहळा होणार आहे. 

रात्री 9.35 वाजता - काँग्रेसचा विधानसभा अध्यक्ष तर राष्ट्रवादीचा उपमुख्यमंत्री 

"तिन्ही पक्षाच्या बैठकीत सकारात्मक चर्चा झाली आहे. काँग्रेसचा विधानसभा अध्यक्ष, विधानसभा उपाध्यक्ष राष्ट्रावादी काँग्रेसचा असेल. तसंच उपमुख्यमंत्री राष्ट्रवादी काँग्रेसचा असेल. तो एकच असेल. उद्या फक्त मोजक्याच मंत्र्यांचा शपथविधी होईल," असं राष्ट्रवादी काँग्रेसचे नेते प्रफुल्ल पटेल यांनी सांगितलं आहे.    

रात्री 9.30 - आदित्य ठाकरे सोनिया गांधींच्या भेटीला पोहोचले

शिवसेना नेते आदित्य ठाकरे नवी दिल्लीत सोनिया गांधी यांच्या भेटीला पोहोचले आहेत. उद्याच्या शपथविधीचं आमंत्रण देण्यासाठी ते दिल्लीला गेल्याचं बोललं जात आहे. 

रात्री 8.30 : आघाडीची बैठक संपली 

तब्बल साडेचार तास चालेली तिन्ही पक्षांची बैठक संपली आहे. पण बैठकीत नेमकं काय झालं हे मात्र सांगण्यास सर्वच पक्षाच्या नेत्यांनी नकार दिला आहे.

तर दुसरीकडे शिवसेनेचे नेते आदित्य ठाकरे नवी दिल्लीला रवाना झाले आहेत. सोनिया गांधींना यांना आमंत्रण देण्यासाठी ते रवाना झाल्याचं सांगितलं जात आहे.    

दुपारी 3 वाजता : अजित पवार यांच्या बाजूने घोषणाबाजी 

मुंबईतल्या यशवंतराव चव्हाण सेंटरमधली आमदारांची बैठक संपल्यानंतर परत निघालेल्या अजित पवार यांच्या गाडीसमोर राष्ट्रवादी काँग्रेसच्या कार्यकर्त्यांनी त्यांच्या बाजून घोषणाबाजी केली. विशेष म्हणजे याच ठिकाणी गेल्या शनिवारी अजित पवार यांच्या विरोधात घोषणाबाजी झाली होती. 

दुपारी 2 वाजता: उद्याचा शपथविधी ऐतिहासिक - एकनाथ शिंदे 

"हा ऐतिहासिक शपथविधी असणार आहे. शिवसेनाप्रमुख बाळासाहेब ठाकरे यांच्या आशिर्वादाने ठिकाणी हा शपथविधी होणार आहे, त्याचं आमंत्रण सगळ्याच पक्षांना आहे. याचा आनंद शिवसेनेच्या कार्यकर्त्यांना आहे, काँग्रेस-राष्ट्रवादी कार्यकर्त्यांना आहे," अशी प्रतिक्रिया शिवसेना नेते एकनाथ शिंदे यांनी बीबीसीशी बोलताना दिली. 

दुपारी 1.26 वाजता अब आयेगा मजा - नितेश राणे 

"आम्ही ऐकतोय की उद्या उद्धव ठाकरे मुख्यमंत्रिपदाची शपथ... \n\nवरील लेखासाठी मला एक चांगले शीर्षक द्या.
शिवसेना, काँग्रेस, राष्ट्रवादी काँग्रेसची बैठक संपली, काँग्रेसकडे विधानसभा अध्यक्षपद राष्ट्रवादीच्या वाट्याला उपमुख्यमंत्रिपद